ગાંધીનગર, 22 મેઃ ગુજરાતના મુખ્યમંત્રી પદેથી અને મણિનગરના ધારાસભ્ય પદેથી ભાજપના પદનામિત વડાપ્રધાન નરેન્દ્ર મોદીએ રાજીનામું આપી દીધા બાદે આજે ગુજરાતના નવા મુખ્યમંત્રી આનંદીબેન પટેલ શપથ ગ્રહણ કર્યા છે. આ શપથ વિધિમાં નરેન્દ્ર મોદી ઉપરાંત ભારતીય જનતા પાર્ટીના અનેક દિગ્ગજ નેતાઓ પણ ઉપસ્થિત રહ્યાં છે. આનંદીબેન પટેલે મુખ્યમંત્રી તરીકે શપથ ગ્રહણ કર્યા હતા. ત્યારબાદ અન્ય મંત્રીઓ શપથ ગ્રહણ કર્યાં હતા. મુખ્યમંત્રી તરીકે શપથ લીધા બાદ આનંદીબેન પટેલ ભારતીય જનતા પાર્ટીના ઉપસ્થિત તમામ દિગ્ગજ નેતાઓને મળ્યા હતા અને આભાર માન્યો હતો. ઉપસ્થિત નેતાઓએ મુખ્યમંત્રી બનવા બદલ શુભેચ્છા પાઠવી હતી.